Innenfor mahayana-buddhismen mener man at en som har oppnådd perfeksjon på alle måter også må ha perfekt medfølelse. Perfekt medfølelse tilsier at man vil fortsette å hjelpe andre ut av samsara helt til det ikke er noen igjen, og siden det finnes utallige levende vesener i samsara så vil dette arbeidet fortsette til evig tid. Ideen om å forsvinne i nirvana uten å fortsette å hjelpe andre ses på som en umulighet.